Diari Oficial de la Generalitat Valenciana


Sumari del DOGV 4314, del 14-08-2002 (2002/9046)

Informació pública del programa d'actuació integrada de la unitat d'execució única dels sectors PP/30 y PP/31 del Pla General d'Ordenació Urbana de la Vila Joiosa.
-------------------------------------------------------------------------------------------------------------------------------------------------------------------

### Dades del document

Número de DOGV
:   4314

Data del DOGV
:   14-08-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/9046


Organisme emissor
:   Creacion de Nuevos Espacios, SL

Tipus de document
:   Anunci

Informació pública del programa d'actuació integrada de la unitat d'execució única dels sectors PP/30 y PP/31 del Pla General d'Ordenació Urbana de la Vila Joiosa. [2002/F9046]
  
La mercantil Creación de Nuevos Espacios, SL, ha formulat proposta de programa d'actuació integrada per al desenvolupament del programa d'actuació integrada de la unitat d'execució única dels sectors PP/30 i PP/31 del Pla General d'Ordenació Urbana de la Vila Joiosa, a l'empara del que preveu l'article 48 de la Llei 6/1994, de 15 de novembre, Reguladora de l'Activitat Urbanística de la Comunitat Valenciana, (DOGV núm. 2.394, de 24 de novembre de 1994), amb l'objecte i característiques següents:
  
Promoure el desenvolupament urbanístic del dit sector, amb indicació de les obres a realitzar; programar els terminis per a la seua execució, establir les bases tècniques i econòmiques per a gestionar l'actuació; regular els compromisos i obligacions de l'urbanitzador que es designe a l'aprovar el programa, definir les seues relacions amb l'administració i propietaris afectats; i fixar les garanties i si és procedent les sancions per incompliment de les dites obligacions.
  
L'alternativa tècnica està constituïda per la memòria del programa d'actuació integrada, pla parcial dels sectors PP/30 i PP/31 del Pla General d'Ordenació Urbana de la Vila Joiosa, sol·licitud de cèdula d'urbanització, projecte d'urbanització de la unitat d'execució única dels sectors PP/30 i PP/31 del Pla General d'Ordenació Urbana de La Vila Joiosa i pla especial de protecció de la Torre del Xarco.
  
L'alternativa es troba protocol·litzada en la notària del senyor Juan Giménez Giménez, avinguda del País Valencià, número 35, entresòl B, 03781, la Vila Joiosa (Alacant), I queda sotmesa a informació pública per termini de 20 dies hàbils comptats a partir del següent a la publicació del seu anunci en el Diari Oficial de la Generalitat Valenciana. Durant aquest termini qualsevol persona podrà comparéixer en l'expressada notària per a obtindre copia, a càrrec seu, de l'acta de protocol·lització de l'alternativa o sol·licitar que se li exhibisca.
  
Així mateix, es fa constar la possibilitat de consultar en l'Ajuntament de la Vila Joiosa les actuacions derivades de la documentació depositada en aquest i de presentar, per a la seua incorporació a les dites actuacions, tant al·legacions com alternatives tècniques que pretenguen competir amb l'exposada al públic, així com proposicions juridicoeconòmiques per a executar aquesta alternativa o qualsevol altra que es presentara. Les proposicions juridicoeconòmiques es presentaran durant els cinc dies següents al venciment del termini de 20 dies indicat al començament. L'acte d'obertura de proposicions juridicoeconòmiques no tindrà lloc fins que, una vegada finalitzat el termini per a presentar-les, s'acredite davant l'ajuntament allò previst per l'article 48.1.C) , i totes les actuacions podran ser objecte de consulta i al·legació pels interessats durant els 10 dies següents al d'obertura de proposicions juridicoeconòmiques, segons que estableix l'article 48.2 en relació amb l'article 46.5 de la Llei Reguladora de l'Activitat Urbanística.
  
La present publicació s'utilitzarà per a posar en coneixement del contingut d'esta a aquells titulars cadastrals afectats, la identitat o domicili dels quals es desconeguen.